# data[].attributes.body
Saya sebagai pengarah program berasa mencabar sepanjang sebelum semasa dan selepas program yang dijalankan. Saya memikul tanggungjawab yang besar untuk memastikan ahli kumpulan saya sentiasa menjalankan tugas untuk menjayakan program. Sebelum program dijalankan tugas telah dibahagikan kepada setiap ahli kumpulan. Ahli kumpulan menjalankan tugas dengan baik. Mereka sangat bersemangat sehingga dapat mengumpulkan wang tajaan yang sangat banyak. Semasa menjalankan program saya berasa seronok dapat berjumpa dengan golongan yang istimewa. Saya dapat berbual, bermain sukaneka bersama, dan mengambil gambar. Permainan sukaneka yang paling menyeronokkan ialah radio buruk kerana dapat mengenali semua peserta. Kami semua juga dapat makan bersama golongan istimewa dan memberikan kenangan yang manis. Sepanjang program pihak Pusat Jagaan Amal memberi layanan yang baik. Peserta juga memberikan kerjasama dan sikap yang baik sepanjang program dijalankan. Saya melihat mereka berasa sangat seronok sepanjang program dijalankan. Selepas program saya berasa sukar untuk melakukan penyelarasan kewangan. Saya dan bendahari berkali-kali berjumpa pensyarah iaitu Dr Valley untuk menyelesaikan kewangan. Walaupun, letih saya tidak akan melepaskan tanggungjawab saya sebagai pengarah program sehingga selesai segalanya. Dr Valley juga komited untuk membantu saya menyelesaikan masalah sepanjang program berlangsung sama ada sebelum, semasa dan selepas program dijalankan. Pertama kali saya menjadi pengarah program dan saya merasakan pengalaman betapa sukarnya untuk menguruskan sesuatu program. Akhir sekali saya berasa seronok dan teruja kerana pertama kali dapat membuat program bersama gologan istimewa.

# data[].attributes.headline
Kertas Kerja Pusat Jagaan Amal Yan Kedah

# data[].attributes.subject
Kertas Kerja Pusat Jagaan Amal Yan Kedah

# data[].attributes.attachment_link.title
PROGRAM “MEMBINA KESEJAHTERAAN OKU : MENDEPANI PERUBAHAN” PUSAT JAGAAN RUMAH AMAL YAN KEDAH

# data[].attributes.headline
Ucapan Dari Pihak Pusat Jagaan Rumah Amal

# data[].attributes.subject
Ucapan Dari Pihak Pusat Jagaan Rumah Amal

# data[].attributes.headline
Penyampaian Cenderahati Kepada Pihak Pusat Jagaan Amal

# data[].attributes.subject
Penyampaian Cenderahati Kepada Pihak Pusat Jagaan Amal

# data[].attributes.headline
Penyampaian Sumbangan Kepada Pusat Jagaan Amal

# data[].attributes.subject
Penyampaian Sumbangan Kepada Pusat Jagaan Amal

# data[].attributes.headline
NURIN BATRISYIA BINTI NOR AFENDI (291999)

# data[].attributes.subject
NURIN BATRISYIA BINTI NOR AFENDI (291999)

# data[].attributes.body
Program SULAM yang diadakan di Pusat Jagaan Rumah Amal di Daerah Yan pada 4 Januari 2024 telah memberikan banyak impak terhadap diri saya dan ahli kumpulan. Sebelum program ini dijalankan kami sekumpulan telah berhadapan dengan beberapa cabaran antaranya daripada aspek kewangan, dan juga kekangan masa untuk membincangkan perkara berkaitan projek SULAM ini. Namun begitu dengan kerjasama daripada setiap ahli kumpulan dan tunjuk ajar serta bimbingan oleh Dr. Vally, kami semua dapat mengatasi cabaran ini dengan sebaiknya. Saya selaku AJK 4K bersama Nurul Ima Izati telah membeli barang keperluan seperti plastik sampah dan sarung tangan plastik untuk menjalankan aktiviti gotong - royong. Semasa hari program, kami menjalankan beberapa aktiviti antaranya ialah senamrobik, rebut kerusi, bowling kelapa, radio buruk dan juga gotong royong. Saya berasa sebak dan gembira melihat penghuni Pusat Jagaan Rumah Amal ini seronok dengan aktiviti yang dianjurkan oleh pihak kami. Kami juga sempat menjamu selera bersama insan - insan istimewa ini sebelum meneruskan aktiviti yang terakhir. Selepas program selesai, majlis perasmian penutup dan penyampaian hadiah telah diadakan. Sesi bergambar kenangan bersama penghuni serta staff Pusat Jagaan Rumah Amal juga diadakan pada sesi terakhir program. Pihak kami menyumbangkan sebuah ‘Stand fan” dan juga alatan gotong - royong. Akhir sekali, melalui program ini saya belajar untuk tidak memandang rendah dan sentiasa menghormati insan – insan istimewa kerana mereka juga manusia sama seperti kita dan ingin mendapatkan perhatian daripada masyarakat. Saya juga berharap pada masa akan datang, kami boleh menyertai program seperti ini lagi.

# data[].attributes.body
Setelah menyertai Program SULAM yang dianjurkan di Rumah Jagaan Amal Daerah Yan, saya dan ahli kumpulan memperoleh banyak pengalaman kesan daripada program tersebut. Bermula sebelum hari program diadakan iaitu semasa persediaan program, saya dan rakan sekumpulan menghadapi sedikit kesukaran apabila berlaku banyak perubahan pada tentatif yang perlu dilaksanakan. Namun, dengan tunjuk ajar Dr Valley, kami sedikit sebanyak dapat menyelesaikan masalah tersebut dari semasa ke semasa. Saya selaku ajk makanan bekerjasama dengan Shafeeza bagi mendapatkan tempahan makanan untuk diagihkan kepada peserta dan ajk lain pada hari program. Proses tempahan makanan berjalan lancar dengan kerjasama yang baik daripada pihak pembekal. Semasa hari program dilaksanakan iaitu pada 4 Januari 2023, perjalanan kami ke destinasi berjalan lancar dan kami selamat tiba di destinasi pada masa yang ditetapkan. Setibanya di destinasi, saya berasa teruja apabila melihat semangat para peserta program. Walaupun kurang upaya, mereka senang untuk dikendalikan dan mudah menerima arahan. Kami memulakan program dengan sesi warming up kemudian program diteruskan dengan aktiviti Music chair, bowling kelapa dan radio buruk. Kerjasama ahli kumpulan sangat membantu untuk memastikan aturan program berjalan dengan lancar. Kemudian kami mengagihkan makanan dan menjamu selera bersama para peserta dan juga staf Rumah jagaan Amal. Seterusnya, program diakhiri dengan penyampaian hadiah dan sijil kepada para peserta serta sesi bergambar. Melalui program ini, saya dapat belajar merasai bagaimana untuk menguruskan golongan istimewa dan saya berasa kagum kepada ibu bapa yang dikurniakan anak istimewa. Saya juga belajar untuk sentiasa menghormati golongan istimewa dan untuk sentiasa menyayangi serta membantu mereka. Saya berharap agar dapat menyertai program seperti ini lagi pada masa akan datang.

# data[].attributes.body
Bersyukur ke hadrat Ilahi dengan izin-Nya saya dan ahli kumpulan berjaya menyiapkan projek Service Learning Malaysia University in Society (SULAM bagi subjek Asas Pentadbiran Awam GMGA1013. Bagi memenuhi tugasan ini, kumpulan kami telah memilih Rumah Jagaan Amal Daerah Yan dan telah mengadakan program dan akitviti pada 4 Januari 2024.

Proses program kami bermula daripada di dalam kelas  iaitu setelah memilih ahli kumpulan, kami dikehendaki untuk berbincang mengenai aktiviti yang ingin kami lakukan. Pada asalnya, saya dan ahli kumpulan telah memilih sekolah sebagai tempat untuk kami jalankan aktiviti tersebut. Namun disebabkan arahan daripada pihak atasan kami dikehendaki untuk memilih tempat yang berkaitan dengan komuniti. Halangan pertama kami ialah apabila hendak memilih tempat untuk program dilaksanakan kerana semua ahli kumpulan kami bukan berasal daripada Kedah. Hal ini menyebabkan sukar untuk kami berhubung dengan orang awam dan menggunakan kaedah atas talian. Hasil daripada membuat kajian dan temu janji, akhirnya kami semua bersetuju untuk memilih Rumah Jagaan Amal Daerah Yan. Rumah ini merupakan tempat jagaan bagi masyarakat yang Istimewa daripada pukul 8 pagi hingga 12 tengahari. Penghuni rumah ini terdiri daripada 20 orang yang berumur dari 20 hingga 35 tahun. Mereka juga mempunyai 3 orang penjaga yang juga merupakan cikgu di Rumah Jagaan Amal Daerah Yan. selepas mengadakan perbincangan secara bersemuka dan mendapat persetujuan daripada kedua-dua pihak, kami mula merancang aktivti yang dijalankan. setiap ahli mula menjalankan tugasan masing-masing sebagai contoh AJK cenderahati bertungkus-lumus membeli barang, AJK media sibuk menyiapkan lanyard dan kain rentang, setiausaha dengan urusan surat-menyurat dan lain-lain lagi.

Setelah mengadakan persiapan yang tidak kurang daripada 3 minggu, akhirnya hari kejadian sudah tiba. Kami bertolak seawalnya jam 7 pagi dari universiti kerana perjalanan yang mengambil masa selama dua jam dan program bermula pada pukul 9. Setibanya di sana kami disambut dengan baik oleh penghuni-penghuni rumah jagaan amal tersebut. Program bermula dengan sesi memperkenalkan diri, diikuti dengan senamrobik beramai-ramai. Insan-insan Istimewa memberi kerjasama yang baik dan mereka sangat terhibur melakukan senamrobik. Selepas itu, kami berehat sebentar dengan memberi makan roti dan air mineral sebelum meneruskan program dengan sukaneka. Mereka semua mudah untuk diuruskan walaupun terdapat segelintir yang membuat perangai tetapi majoriti daripada mereka menyukai aktiviti yang dijalankan. kami juga sempat untuk melakukan gotong-royong bagi meringankan beban penjaga di sana sekaligus memberikan sumbangan peralatan gotong-royong. Pada pukul 11 pagi, semua aktiviti sudah selesai dan akhirnya ialah acara penutup. Sebelum acara penutup, kami sudah menjamu semua penghuni dan juga penjaga untuk menikmati juadah yang disediakan. Acara penutup turut disertai oleh Dr. Vally a/p Senasi yang merupakan penasihat kami semasa menjalankan projek ini. Akhir sekali, sebelum pulang sesi bergambar dijalankan sebagai kenangan antara kedua-dua pihak. Walaupun kami hanya bertemu sekejap tetapi perpisahan pada waktu itu sangat menyedihkan kerana banyak aktiviti yang kami lakukan bersama-sama. Kami pulang pada pukul 1 petang dan semua pelajar kelihatan letih namun pengalaman kami pada hari itu sangat bermakna. Program tersebut mengajar saya erti kesabaran yang tinggi untuk melayan insan Istimewa dan mereka juga perlu dihargai. Selain itu, saya juga telah banyak mendapat input dan pengetahuan baru serta pengalaman yang berharga terutama dari aspek kepimpinanan dan kreativiti. Dari segi kepimpinan, saya belajar cara untuk berkomunikasi dengan professional sama ada dengan badan orgranisasi atau rakan sekumpulan. Seterusnya, bakat kepimpinan saya dapat diasah apabila dilantik sebagai wakil kelas untuk berhubung dengan penasihat. Hal ini merupakan pengalama baru saya menjadi penghubung diantara pengarah kumpulan lain dan juga penasihat. Saya percaya pemimpin yang baik ialah pemimpin yang dapat bekerjasama dan dapat mengatasi masalah dengan baik. Saya berasa sangat gembira dapat menyiapkan tugasan ini walaupun pada awalnya banyak cabaran yang kami hadapi. Hal ini kerana program ini merupakan program pertama yang diuruskan oleh sebahagian daripada ahli kumpulan mereka. Walaupun mereka tidak berpengalaman namun program ini berjaya diselesaikan dengan baik. Ahli kumpulan saya juga menjalankan kerja dengan baik dan semua dapat menggalas tanggungjawab yang diberikan. Dr. vally yang merupakan pensyarah dan penasihat kami banyak membantu menjayakan program ini daripada awal sehingga selepas program tamat. Saya berharap dapat menyertai program yang berkaitan dengan komuniti lagi pada sem hadapan bagi meluaskan jaringan kenalan dan juga menambah pengamalan.

# data[].attributes.body
Pada 4 Januari 2024, Program SULAM telah diadakan di Pusat Jagaan Amal di Yan Kedah telah memberikan impak yang besar kepada diri saya dan semua yang terlibat. Hal ini disebabkan oleh kami dapat mengenali dan mengetahui serba sedikit tentang hal kehidupan insan-insan istimewa yang berada di pusat jagaan tersebut. Namun begitu, dalam menjalankan program ini, terdapat pelbagai cabaran dan kekangan yang harus kami tempuhi dalam melancarkannya. Antaranya adalah masalah kewangan, masa, apa yang perlu disediakan, makanan, dan sebagainya. Walaubagaimanapun, bantuan daripada Dr. Vally dan rakan-rakan yang lain sedikit sebanyak dapat menyelesaikan masalah yang dihadapi bersama-sama. Saya sebagai AJK Makanan memikul tanggungjawab bersama Najiehah untuk menempah makanan untuk dimakan di pusat tersebut. Pada awalnya kami mengalami masalah untuk mencari pembekal tetapi akhirnya kami dapat menyelesaikannya dengan kerjasama pembekal yang baik. Ketika berada di pusat jagaan, pelbagai aktiviti yang dijalankan di sana antaranya adalah senamrobik, bowling kelapa, rebut kerusi, gotong-royong, dan sebagainya. Kerjasama semua ahli telah melancarkan program ini dengan baik tanpa sebarang masalah. Kami juga telah manjamu selera bersama insan-insan istimewa ini sebelum program berakhir dengan penyampaian sedikit cenderahati dan sumbangan daripada pihak kami. Mereka sangat gembira menerima cenderahati dan sijil yang diberikan dan ia membuat saya sebak kerana mereka sangat menghargai pemberian yang diberikan. Kami juga telah menyumbangkan sebuah kipas kepada pusat jagaan sebagai pemberian ikhlas daripada pihak kami yang menjalankan Program SULAM ini. Selepas selesai program, kami semua bergambar bersama-sama untuk dijadikan sebagai kenangan dengan insan-insan istimewa dan pihak pusat jagaan berharap agar kami dapat datang lagi sekiranya ada rezeki pada masa akan datang. Akhir sekali, melalui program ini saya dapat belajar untuk lebih menghargai dan menghormati mereka serta tidak memandang rendah terhadap mereka. Oleh itu, saya harap pada masa akan datang saya dapat melibatkan diri lagi dengan program seperti ini bersama rakan-rakan yang lain.

# data[].attributes.body
pada tarikh 4 januari 2024 saya dan juga ahli kumpulan saya telah mengadakan satu program iaitu Program SULAM yang diadakan di Pusat Jagaan Amal di Daerah Yan. semasa persediaan program ini saya dan ahli kumpulan saya telah mengalami banyak masalah dan cabaran yang perlu diselesaikan dengan baik. contohnya, masalah kewangan. kumpulan kami telah mengalami masalah kewangan dimana kami kekurangan bajet dan terpaksa mencari dana daripada pihak luar untuk membiayai perbelanjaan kami sepanjang program ini. atas kerjasama semua ahli kumpulan dan pensyarah kami iaitu Dr Vally kami dapat menyelesaikan masalah ini dan telah mendapat dana yang mencukupi untuk menampung perbelanjaan kami sepanjang program ini dan akhirnya segala persiapan telah dibuat dan kami hanya menunggu masa untuk pergi. pada 4 januari 2024 kami semua telah menaiki bas dan sampai di Pusat Jagaan Amal kurang-kurangnya pada pukul 9. kami telah sampai dan beramah mesra dengan guru-guru yang mengajar dan menjaga pusat jagaan itu. program dimulai dengan sesi perkenalkan diikuti dengan senamrobik secara beramai-ramai untuk memanaskan diri sebelum membuat aktiviti lain. seterusnya kami memberi mereka berehat sebentar sebelum meneruskan lagi dengan aktiviti lain. akhir program ini kami telah menjamu semua penghuni dan juga penjaga pusat jagaan ini. kami juga telah melakukan penyampaian hadiah dan cenderahati kepada pusat jagaan ini. akhirnya, kami telah membuat sesi bergambar untuk kenang-kenangan. mereka semua ini baik-baik dan mudah untuk diurus. mereka mempunyai sifat yang menarik yang memerlukan pengetahuan untuk berkomunikasi dengan mereka. mereka ini tidaklah seperti yang digembar-gemburkan oleh orang ramai bahawa mereka ini susah untuk dikawal dan mudah meragam. hal ini telah membuka mata saya bahawa golongan ini sama seperti kita, mereka mahu suara mereka didengari. program ini sangatlah membantu saya dan telah memberi banyak pengajaran terhadap saya. sesuailah dengan tema projek sulam kami iaitu membina kesejahteraan oku; mendepani perubahan. perubahan haruslah dibuat supaya hidup kita aman damai. pengalaman saya sebagai ajk media sangatlah menarik dapat melihat senyuman dan pelbagai ragam dapat dilihat. oleh itu, program ini sangatlah membantu yang mendapatkan lebih banyak pengalaman.

# data[].attributes.body
Syukur alhamdulillah kumpulan kami telah menjalankan program SULAM dengan lancar dan berjaya yang telah diadakan pada 4 januari 2024 bertempat di Rumah Jagaan Amal Daerah Yan. Program ini banyak memberi pelajaran baharu kepada saya sebagai pelajar yang memegang jawatan 4K bersama-sama rakan saya, Nurin Batrisyia yang telah memberi kerjasama yang baik sepanjang program berlangsung. Saya cukup gembira dapat belajar untuk menguruskan program dengan baik dan mengambil iktibar daripada setiap kekurangan yang berlaku di samping dapat kenal lebih rapat mengenai insan-insan istimewa disana.

Perjalanan kami bermula apabila kami berbincang di dalam kelas untuk menentukan tempat yang berkaitan dengan komuniti yang sepatutnya memilih sekolah menengah sebagai tujuan kami. Ini berlaku kerana kami mendapati kami terpaksa menukar tempat di akhir waktu dan terpaksa buat kerja dengan cepat dan pantas untuk memastikan projek berjalan lancar. Selepas melakukan beberapa penyelidikkan, kami memilih Pusat Jagaan Yan. Kami menghantar wakil kumpulan kami, Aisyah Aqilah untuk berbincang mengenai program tersebut secara bersemuka. Selepas selesai, kami perlu mencari dana sebagai sponsor kami dan hasilnya kita dapat kumpul sebanyak RM500 lebih kurang. Setiap orang menjalankan tugas masing-masing. Saya sebagai ajk 4K, saya bersama Nurin Batrisyia keluar mencari peralatan seperti plastik sampah, barang kebersihan lain dan sebagainya.

Pada hari kejadian, kami bertolak seawal 7 pagi dari UUM dan mengambil masa selama dua jam ke destinasi kami. Kami disambut baik oleh penjaga dan penghuni disana yang kelihatan gembira dengan kedatangan kami. Program bermula dengan memperkenalkan diri, senamrobik dan berhenti makan sebelum bermula sukaneka seperti bola beracun, bowling kelapa dan sebagainya. Aktiviti kami berakhir dengan gotong-royong bersama anak-anak istimewa ini. Setelah selesai, penyampaian hadiah diadakan sebagai tanda menghargai mereka yang terlibat. Anak-anak istimewa tersebut kelihatan amat gembira dengan hadiah setelah menjalankan aktiviti bersam-sama. Kami mengakhiri program dengan bergambar dengan perasaan sedih kami mengucapkan selamat tinggal kepada mereka sebelum pulang kembali ke UUM.

Program ini memberi impak kepada saya untuk menjadi seorang pemimpin berdedikasi dan kretif dalam menjalankan tugas. Saya berasa senang dapat menjalankan program dengan baik. Perjumpaan yang sekejap dengan anak-anak istimewa ini memberi bekas dalam hati kami. Kerjasama yang diberikan oleh setiap ahli kumpulan amat baik dan sangat bagus.

# data[].attributes.body
Pada pandangan saya, melalui pelaksanaan program SULAM ini ianya dapat mendidik dan melatih saya dalam menguruskan program daripada proses permulaan sehinggalah proses akhir program. Saya merasakan ianya bukanlah sesuatu tugas yang mudah kerana terpaksa melalui beberapa cabaran antaranya seperti mengumpul dana untuk program, menyediakan pelbagai jenis surat untuk program dan sebagainya demi mencapai objektif visi dan misi program, namun ianya merupakan pengalaman yang cukup bernilai dan berharga dalam diri saya sebagai seorang pelajar. Seterusnya, pengalaman ini juga dapat melahirkan sikap berkerjasama dalam diri saya melalui kerjasama dengan rakan sepasukan dalam kumpulan ini dan setiap orang bertanggungjawab dalam menjalankan tugas dan kerja masing-masing. Saya berharap pelaksanaan program SULAM ini dapat mendorong saya dalam mengendalikan program di masa seterusnya dengan baik.